СПАРТАК АД
ДОКЛАД ЗА ДЕЙНОСТТА

за 2011 година
Приет с протокол на Съвета на директорите от 02.03.2012г.
Бургас 8000, ул.”Одрин” 3

Тел.: 056 /880080; Факс: 056 /831553, е-mail: spartak@spartak.bg;  web: www.spartak.bg
Настоящият годишен доклад за дейността на Дружеството представя коментар и анализ на финансовите отчети и друга съществена информация относно финансовото състояние и резултатите от дейността на Дружеството, като обхваща едногодишния период от 1 януари 2011г. до 31 декември 2011г.
Той е изготвен от Съвета на директорите на „Спартак” АД в съответствие разпоредбите на чл.33 от Закона за счетоводството и чл. 247 и чл.187д от Търговския закон.
1. Обща информация за дружеството
Спартак АД е акционерно дружество, регистрирано в Бургаски окръжен съд по фирмено дело № 5855 от 1991г. През 1997г. дружеството е приватизирано по реда на ЗППДОП и от ЕАД се преобразува в АД. През 1998г. капиталът на дружеството е намален от 204 474 на 198 224 акции, чрез обезсилване на 6 250 притежавани от държавата акции. През 2006г. с решение на Общото събрание капиталът е увеличен на 400 000 чрез издаване на нови акции с номинал  един лев за всяка. През 2010г. с решение на Съвета на директорите под условие съгласно чл. 195 от Търговския закон, капиталът е увеличен на 800 000.
Дружеството е със седалище и адрес на управление гр. Бургас, ул.”Одрин” №3. Дружеството е учредено безсрочно.
Акционерен капитал: Дружеството е с капитал 800 000 лв.

Брой акции: 800 000 броя поименни безналични акции, с номинална стойност 1 лев всяка.  

Основните собственици към 31.12.2011г. са следните: 
	Акционер
	Брой акции
	% от капитала

	КК“Бизнес интелект” ЕООД
	342 339
	 42,79%

	“БИК ХОЛД” ООД
	200 000
	 25,00%

	„Велев инвест” ООД
	172 237
	 21,53%

	Кирил Георгиев Яков
	36 000
	  4,50%

	Физически лица
	45 507  
	  5,69%

	Министерство на икономиката
	 3 917
	  0,49%


През периода няма прехвърляне на акции между акционери. 
Органи на управление: Общо събрание на акционерите, Съвет на директорите.
След редовно свикване на Общото събрание на акционерите на 09.06.2009г. и промяна в състава му на Общо Събрание на акционерите от 28.05.2011г., Спартак АД се управлява от тричленен Съвет на директорите в състав: 

· Кирил Георгиев Яков, ЕГН 6309141980  – председател и изпълнителен директор на дружеството;

· БИК Холд ООД, ЕИК 121128837, представлявано от Васил Георгиев Велев ЕГН 5904016305 




– член на СД ;

· КК Бизнес Интелект ЕООД, ЕИК 40686888, представлявано от Лидия Сантова Шулева, ЕГН 5612233458

          – член на СД.

Предмет на дейност на дружеството е конструиране и производство на промишлени вентилатори, горелки, метални палети, метални компоненти за мебелната и металообработващата промишлености, сервизна дейност и търговия.

Основни пазари на дружеството са страните от Европейския съюз – на 78% от продукцията. Останалата част от производството е за вътрешния пазар.
Към 31.12.2011 г. списъчния брой на персонала на дружеството е 115 души без договорите за контрол и управление в т.ч.:
	Ръководни служители 
	8

	Аналитични специалисти 
	14

	Приложни специалисти 
	14

	Помощен административен персонал
	5

	Квалифицирани производствени работници 
	60

	Персонал зает с услуги на населението
	1

	Оператори на съоръжения, машини и работници по монтаж 
	5

	Нискоквалифицирани работници 
	8


2.  Преглед на дейността през годината и резултатите на дружеството
Основната дейност на дружеството за годината е съсредоточена в производство на метални палети (32%), метални каси-кутии (29%), вентилационна техника (18%) и други метални изделия. 

Приходите от оперативна дейност са 5219 хил. лв., в това число 4911 хил. лв. от продажба на производствени продукти (продукция и услуги), 187 хил. лв. наеми, 3 хил. лв. приход от почивна база и други непроизводствени услуги, 58 хил.лв. разходи за придобиване на активи по стопански начин и 7 хил. лв. други. Усвоени са финансирания за 53 хил. лв. за съхранение на военно-временни запаси, финансиране на залати за наети безработни лица, финансиране на абкант и СЕ сертификация от 2008г., финансиране на инсталация за прахово боядисване от 2010г.
За периода са реализирани 22% по-високи  приходи от производство в сравнение с 2010г.
	 хил.лв.
	2008г.
	2009г.
	2010г.
	2011г.

	Приходи от производствени продукти
	5584
	3144
	4018
	        4911


Финансовите приходи са 28 хил. лв.
Приходите от наеми са за 187 хил. лв. По-ниският размер в сравнение с предходни години се дължи на освобождаване на помещения от наематели, в следствие на прекратяване или свиване на дейността им.
Разходите за дейността са годината възлизат на 5 097 хил. лв. или с 7,5% по-високи от предходната година.

Разходите за основни материали и производствени услуги са 2566 хил. лв., като са с 3% по-високи от предвидените, свързано с повишените разходи за транспорт и с по-ниските продажни цени, следствие на повишената конкуренция в обстановка на икономическа криза. 
Разходите, несвързани пряко с производството са на стойност 2531 хил. лв. и са на нивото от предната година (2560 хил.лв.). 
Разходите за неосновни материали са се повишили с 22%, свързано с повишение на производството.
Разходите за външни услуги са по-ниски от направените през 2010г. с 33%, като спадът се дължи основно на по-ниските разходи за представителството ни в Белгия.
Разходите за труд и осигуровки са 1306 хил.лв. или 26,6% от приходите от продажба на производствени продукти. Увеличеното процентно съотношение на разходите за труд спрямо приходите от производство е продиктувано от по-ниските приходи и желанието ни да запазим квалифицирания си персонал. Списъчният състав към края на 2011г. е 115 души (2010г. е 111 души). Средната работна заплата в дружеството е 682 лв. (2010г. - 552 лв.).
Разходите за амортизации са 383 хил. лв. (2010г. – 354 хил.лв.).
Другите разходи са 81 хил.лв., в т.ч. 10 хил. лв. е балансовата стойност на продадените активи. През периода сме направили 9 хил. лв. обезценка на проблемни вземания. 
Финансовите разходи общо са 64 хил.лв. От тях разходите по валутни операции са 27 хил.лв. и са повече с 5 хил.лв. от съответните финансови приходи. Банковите такси и комисионни са 12 хил.лв. (2010г.-8 хил.лв.). Отчетени са 23 хил.лв. разходи за лихви по заеми (2010г.- 27 хил.лв.). Лихвите платени по лизингови договори са в размер на 3 хил.лв. лихви за лизинг на хидравлична абкант преса.
Финансовият резултат за отчетната 2011г. е 91 хил. лв., а след данъчно облагане е в размер на 78 хил. лв. Съветът на директорите е дал предложение за разпределяне на дивидент.
За отчетната 2011 г. дружеството  има следните финансови показатели :

Основни финансови показатели:
	хил. лв.
	2011г.
	2010г.
	Изменение,%

	Приходи от оперативна дейност
	5219
	4298
	21%

	Разходи за оперативна дейност
	5097
	4740
	8%

	Печалба/загуба от оперативна дейност
	122
	-442
	128%

	Резултат от фин.  операции
	-38
	-50
	-24%

	Резултат от извънредни операции
	7
	0
	

	Резултат преди данъци и амортизации
	474
	-138
	-443%

	Резултат преди данъци
	91
	-492
	-118%

	Чиста печалба
	78
	-447
	-117%

	
	
	
	

	Паричен поток (чиста печалба+амортизация)
	461
	-93
	-600%

	
	
	
	

	Активи
	4249
	4687
	-9%

	Пасиви
	1074
	1894
	-43%

	Собствен капитал
	3175
	2793
	14%

	
	
	
	

	      Показатели за рентабилност: 
	
	
	

	коеф. на рент. на приходите от продажби
	0,02
	-0,12
	

	    Показатели за ликвидност
	
	
	

	коеф. за обща ликвидност
	1,44
	0,95
	

	коеф. за бърза ликвидност
	1,11
	0,77
	

	коеф. за абсолютна ликвидност
	0,04
	0
	

	      Показатели за финансова автономност
	
	
	

	коеф. на задлъжнялост
	0,34
	0,61
	

	       Показатели за обръщаемост на мат. запаси
	
	
	

	Времетраене на един оборот в дни
	21
	28
	

	Брой на оборотите
	17
	13
	

	Показатели за погас. вземания и задължения
	
	
	

	период на събир. на вз-ята от клиенти в дни
	91
	94
	


3. Описание на основните рискове и несигурности, пред които е изправено дружеството
Валутен риск
Дружеството осъществява сделки в британски паунд, поради което съществува риск свързан с възможните промени на валутния му курс. Приходите в британски паунди за 2011г. представляват около 14% от общите приходи за годината. Курсът на британската лира през 2011г. се повиши с около 0,07 лв. от началото на годината, което не оказа съществено значение на ръста на приходите. 
Лихвен риск
Лихвеният риск се включва в категорията на макроикономическите рискове, поради факта, че предпоставка за промяна в лихвените равнища е появата на нестабилност във финансовата система като цяло. Дружеството е подложено на лихвен риск, поради използване на овърдрафтен кредит и финансов лизинг. Лихвеният риск е свързан с възможността лихвените равнища, при които „Спартак” АД финансира своята дейност да се увеличат и като резултат на това нетните доходи на дружеството да намалеят.
Секторен риск 

По отношение на „Спартак” АД секторния риск е продължава да повишен, поради продължаващата криза в машиностроителната промишленост. Съществува риск от намаляване или спиране търсенето на нашата продукция на европейските пазари. 
Ликвиден риск 

Пред  „Спартак” АД е съществува риск от ликвидни затруднения, свързан със забавянето на плащанията основно от клиентите, поради затрудненото им финансово състояние и ликвидирането на някои от тях.
4. Важни събития, които са настъпили след датата, към която е изготвен годишният финансов отчет

Няма важни събития, настъпили след датата на изготвяне на финансовия отчет. 
5.  Инвестиции
Инвестициите за годината възлизат на 284 хил. лв. и представляват основно реконструкции и модернизации на машинния парк с цел подобряване на производствения процес. Закупени са Инсталация за обезмасляване на палети, нов хидравличен абкант Durma, окомплектовани са роботите със система за заваряване. 

Направена е инвестиция в построяване на помещение – магазин за даване под наем. 
6. Насоки на развитие на предприятието
За 2012г. дружеството планира повишение на приходите спрямо реализираните през 2011г. с 13%.  

Отново основно залагаме на приходите от метални палети и кутии. Ще работим в посока увеличаване на производството на традиционната за нас вентилационна техника, като планираме ръст с около 57%. Делът на основните материали в приходите  планираме с 2% по-нисък от изпълнението за 2011г., а неосновните разходите предвиждаме да са по-високи с 7%, свързано с очакваните по-големи приходи. Ще направим оптимизиране на организационната структура с цел съкращаване на разходите.
Планираната печалба за годината е 394 хил.лв. Основната цел е трайно стабилизиране на предприятието. 
7. Информация за дялови участия на дружеството

През октомври 2009 г. е основано дъщерно на Спартак АД дружество в Белгия с предмет на дейност маркетинг, закупуване и продажба, проектиране и производство на палети и други дейности.
	Име на дъщерното дружество
	капитал
	участие

	
	хил лв.
	в капитала %

	Спартак BVBA
	36 
	80%


Между двете дружества има сключен договор за представителство на територията на Западна Европа, като разходите начислени за издръжка на представителството за годината са в размер на 31 хил.лв. Стойността на тези разходи възлиза на  5% върху реализираните с помощта на представителството продажби.
8. Информация за движение на акциите, възнаграждения и участия на членовете на Съвета на директорите. 
Към 31.12.2011г. дружеството не притежава собствени акции.
За 2011г. начислените разходи за възнаграждения и осигуровки за Съвета на директорите възлиза на 86 хил.лв. Възнаграждението за управление на изпълнителния директор не е включено в тази сума.

Членовете на Съвета на директорите участват в управлението или притежават повече от 25% от капитала на следните дружества:
· Кирил Георгиев Яков – собственик и управител на „Калис” ЕООД, гр. София;
· Кирил Георгиев Яков  - член на Съвета на директорите на Унитраф АД, Соколово;
· БИК Холд АД – член на Съвета на директорите на Унитраф АД, Соколово.
През отчетния период на текущата финансова година, дружеството не е сключвало сделки със свързани лица, които да са повлияли съществено на финансовото състояние или резултатите му. 
23.02.2012г.



Изпълнителен директор:  Кирил Яков 






